b'\n_START_ARTICLE_\nMagnus Krog\n_START_SECTION_\nKarriere\n_START_PARAGRAPH_\nHan debuterte internasjonalt i B-verdenscupen (n\xc3\xa5 kontinentalcupen) i 2005, og ble nummer 3 sammenlagt i sesongen 2007/08 og nummer 2 i 2010/11. I junior-VM i Planica / Tarvisio i 2007 ble han nummer 7 p\xc3\xa5 normaldistansen (HS100 / 10 km), 13 p\xc3\xa5 sprint (HS100 / 5 km) og var p\xc3\xa5 det norske laget som tok bronsemedaljer i lagkonkurransen (HS100 / 4 x 5 km). I Sommer Grand Prix 2011 ble han nummer 6 sammenlagt._NEWLINE_Krog debuterte i verdenscupen i Trondheim i desember 2008, og gikk sitt f\xc3\xb8rste verdenscuprenn utenlands i Lahtis i mars 2011. Sammenlagt sesongen 2010/11 ble han nummer 41. Han tok sin f\xc3\xb8rste verdenscupseier 25. november 2011 i Kuusamo (HS142 / 10 km)._NEWLINE_Krog gikk sammen med J\xc3\xb8rgen Graabak, Magnus Moan og H\xc3\xa5vard Klemetsen p\xc3\xa5 det norske laget som tok s\xc3\xb8lv i lagkonkurransen i normalbakken i VM 2013 i Val di Fiemme. Alle fire tilh\xc3\xb8rer Gran\xc3\xa5sen Skiteam._NEWLINE_I Vinter-OL 2014 tok Krog bronsemedalje p\xc3\xa5 den f\xc3\xb8rste \xc3\xb8velsen individuell normal bakke. I lagkonkurransen ble det gull. Krog gikk der sammen med Magnus Moan, H\xc3\xa5vard Klemetsen og J\xc3\xb8rgen Graabak.'